Hjemmebane for Sortland IL er Sortland idrettspark (siden 1989) og Blåbyhallen (siden 2007). Sesongen 2008 spilte A-laget for menn 6 av 9 kamper i Blåbyhallen, mens kvinnelaget spilte 6 av 7 kamper i Sortland idrettspark. Tidligere har klubben også spilt enkelte hjemmekamper på andre baner når Sortland Idrettspark ikke har vært brukbar. Blant annet har det vært spilt på banen Folkvang på Steiro, grusbanen ved Kleiva landbruksskole, gamle Sortland stadion (klubbens gamle hjemmebane, fremdeles grusbane) og Maurnes gressbane.